ਸਿਰਲੇਖ: ਸਮੀਖਿਆ: 'ਹੱਡੀਆਂ ਚੱਬਦਾ ਖ਼ਿਲਜ਼ੀ ਅਤੇ ਪੱਖਾ ਝੱਲਦੀ ਪਦਮਾਵਤੀ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਫ਼ਿਲਮ ਪਦਮਾਵਤ ਵਿੱਚ ਸੰਜੇ ਲੀਲਾ ਭੰਸਾਲੀ ਦੇ ਸਿਨੇਮਾ ਦੀ ਚਮਕ-ਦਮਕ ਵੱਡੀ ਪੱਧਰ 'ਤੇ ਮੌਜੂਦ ਹੈ꞉

ਦਿੱਲੀ ਦੇ ਇੱਕ ਸਿਨੇਮਾ ਘਰ ਵਿੱਚ ਕੁਝ ਲੋਕਾਂ ਲਈ ਕੀਤੇ ਗਏ ਫ਼ਿਲਮ ਦੇ ਇਸ ਪ੍ਰੀਵਿਊ ਨੂੰ ਥ੍ਰੀ-ਡੀ ਚਸ਼ਮਾ ਲਗਾ ਕੇ ਦੇਖਦੇ ਹੋਏ ਲੱਗਿਆ ਜਿਵੇਂ ਤੁਸੀਂ ਖ਼ੁਦ ਕਹਾਣੀ ਦੀਆਂ ਘਟਨਾਵਾਂ ਦੇ ਕਿਰਦਾਰ ਅਤੇ ਹਿੱਸੇਦਾਰ ਹੋਵੋਂ।

ਇਹ ਤਾਂ ਰਹੀ ਭੰਸਾਲੀ ਦੇ ਸਿਨੇਮੇ ਦੀ ਕਲਾ ਅਤੇ ਤਕਨੀਕ ਦੀ ਖ਼ੂਬੀ। ਜੇਕਰ ਪਦਮਾਵਤ ਫ਼ਿਲਮ ਦੀ ਸਿਆਸਤ ਨੂੰ ਸਮਝਣਾ ਹੋਵੇ ਤਾਂ ਉਸ ਵਿੱਚ ਖਾਣ ਦੇ ਸੀਨ ਨੂੰ ਧਿਆਨ ਨਾਲ ਦੇਖਿਓ। 

ਖਾਣ-ਪੀਣ ਦੀਆਂ ਆਦਤਾਂ ਨਾਲ ਹੀ ਇਨ੍ਹੀਂ ਦਿਨੀਂ ਭਾਰਤ ਵਿੱਚ ਨਾਇਕ ਅਤੇ ਖਲਨਾਇਕ ਤੈਅ ਕੀਤੇ ਜਾ ਰਹੇ ਹਨ।

ਫਿ਼ਲਮ ਵਿੱਚ ਇੱਕ ਪਾਸੇ ਖਾਣ ਲਈ ਪਰੋਸੇ ਮਾਸ 'ਤੇ ਟੁੱਪ ਪੈਣ ਤੋਂ ਪਹਿਲਾਂ ਉਸਨੂੰ ਭੁੱਖੇ ਜਾਨਵਰ ਦੀ ਤਰ੍ਹਾਂ ਸੁੰਘਦਾ ਹੋਇਆ ਅਲਾਊਦੀਨ ਖਿ਼ਲਜੀ ਹੈ, ਅਤੇ ਦੂਜੇ ਪਾਸੇ ਇੱਕ ਸਾਧੂ ਦੀ ਤਰ੍ਹਾਂ ਸ਼ਾਂਤੀ ਨਾਲ ਬੈਠ ਕੇ ਸਾਦਾ ਖਾਣਾ ਖਾ ਰਹੇ ਆਪਣੇ ਕਠੋਰ ਪਤੀ ਰਾਜਾ ਰਤਨ ਸਿੰਘ ਨੂੰ ਪੱਖੀ ਝਲਦੀ ਹੋਈ ਪਦਮਾਵਤੀ ਹੈ।

ਇਨ੍ਹਾਂ 4 ਬਦਲਾਵਾਂ ਨਾਲ 'ਪਦਮਾਵਤੀ' ਹੋਏਗੀ ਰਿਲੀਜ਼

ਪਦਮਾਵਤੀ ਬਾਰੇ ਅਮਰਿੰਦਰ: ਮੁਜ਼ਾਹਰੇ ਜਾਇਜ਼ ਹਨ 

ਇੱਕ ਪਾਸੇ ਵੱਡੇ ਜਾਨਵਰਾਂ ਦੇ ਭੁੰਨੇ ਹੋਏ ਮਾਸ ਨੂੰ ਚਬਰ-ਚਬਰ ਚਬਾਉਂਦੇ, ਆਪਣੇ ਦੁਸ਼ਮਣਾਂ ਦੀ ਪਿੱਠ 'ਤੇ ਧੋਖੇ ਨਾਲ ਵਾਰ ਕਰਨ ਵਾਲੇ ਬੇ-ਰਹਿਮ ਅਤੇ ਅਰਾਜਕ ਮੁਸਲਮਾਨ ਹਮਲਾਵਰ ਹੈ।

ਤਾਂ ਦੂਜੇ ਪਾਸੇ ਆਪਣੀ ਆਣ-ਬਾਣ-ਸ਼ਾਨ ਅਤੇ ਵਚਨ ਲਈ ਮਰ ਮਿਟ ਜਾਣ ਵਾਲਾ ਹਿੰਦੂ ਰਾਜਪੂਤ ਰਾਜਾ ਰਤਨ ਸਿੰਘ।

ਪਿਛਲੇ ਤਿੰਨ ਚਾਰ ਸਾਲਾਂ ਵਿੱਚ ਹਿੰਦੁਸਤਾਨ ਵਿੱਚ ਜਿਸ ਤਰ੍ਹਾਂ ਮੁਸਲਮਾਨਾਂ ਦੀ ਦਿੱਖ ਪੇਂਟ ਕੀਤੀ ਗਈ ਹੈ, ਸੰਜੇ ਲੀਲਾ ਭੰਸਾਲੀ ਨੇ ਉਸੇ ਰੂੜੀਵਾਦੀ ਤਰੀਕੇ ਦੀ ਵਰਤੋਂ ਆਪਣੀ ਫ਼ਿਲਮ ਵਿੱਚ ਕੀਤੀ ਹੈ।

ਉਨ੍ਹਾਂ ਨੇ ਰਾਜਪੂਤਾਂ ਨੂੰ ਵਚਨ ਦੇ ਪੱਕੇ ਹੀਰੋ ਅਤੇ ਮੁਸਲਮਾਨ ਹਮਲਾਵਰਾਂ ਨੂੰ ਚਾਲਬਾਜ਼ ਅਤੇ ਖ਼ੂੰਖਾਰ ਖਲਨਾਇਕਾਂ ਦੀ ਤਰ੍ਹਾਂ ਦਿਖਾਇਆ ਗਿਆ ਹੈ। ਪਰ ਇਹ ਦਾਅ ਉਲਟਾ ਪੈ ਗਿਆ ਅਤੇ ਖ਼ੁਦ ਰਾਜਪੂਤ ਦੀ ਹਿੰਸਾ ਦੇ ਦਮ 'ਤੇ ਫ਼ਿਲਮ ਨੂੰ ਰੋਕਣ ਦੀ ਧਮਕੀ ਦੇ ਰਹੇ ਹਨ।

ਕਿੱਥੇ ਰਹਿੰਦੀ ਸੀ ਕੈਪਟਨ ਦੀ 'ਇਤਿਹਾਸਕ ਪਾਤਰ' ਪਦਮਾਵਤੀ?

'ਪਦਮਾਵਤ' ਦੀ ਰਿਲੀਜ਼ ਤੋਂ ਪਹਿਲਾਂ ਹਿੰਸਾ

ਜਿਸ ਦੌਰ ਵਿੱਚ ਮੁਹਮੰਦ ਅਖ਼ਲਾਕ, ਪਹਲੂ ਖ਼ਾਨ ਅਤੇ ਜੁਨੈਦ ਆਦਿ ਨੂੰ ਮੁਸਲਮਾਨ ਹੋਣ ਦੇ ਕਾਰਨ ਕੁੱਟ-ਕੁੱਟ ਕੇ ਮਾਰ ਦਿੱਤਾ ਹੋਵੇ, ਜਦੋਂ ਆਮ ਮੁਸਲਮਾਨ ਤੋਂ ਕਸ਼ਮੀਰ, ਪਾਕਿਸਤਾਨ, ਅੱਤਵਾਦ ਦੇ ਮੁੱਦਿਆਂ 'ਤੇ ਵਾਰ-ਵਾਰ ਸਫ਼ਾਈ ਮੰਗੀ ਜਾਂਦੀ ਹੋਵੇ। 

ਬਿਨਾਂ ਮੁੱਛਾਂ ਦੇ ਨਾਲ ਦਾੜ੍ਹੀ ਰੱਖਣ ਵਾਲਿਆਂ ਨੂੰ ਸ਼ੱਕ ਦੀ ਨਜ਼ਰ ਨਾਲ ਦੇਖਿਆ ਜਾਣ ਲੱਗਿਆ ਹੋਵੇ, ਅਜਿਹੇ ਵਿੱਚ ਇਹ ਫ਼ਿਲਮ ਦਾਨਵ ਵਰਗੇ ਖ਼ਿਲਜੀਆਂ ਦੇ ਨਾਲ ਰਾਜਪੂਤਾਂ ਦੇ ਟਕਰਾਅ ਦੀ ਕਹਾਣੀ ਕਹਿੰਦੀ ਹੈ।

ਜੱਲਾਦ ਵਰਗਾ ਦਿਖਣ ਵਾਲਾ ਖ਼ਿਲਜੀ

ਫ਼ਿਲਮ ਦੇ ਪਹਿਲੇ ਹੀ ਸੀਨ ਵਿੱਚ ਭਾਰੀ ਜਹੀ ਅਫ਼ਗ਼ਾਨੀ ਪੱਗ ਬੰਨ੍ਹੀ, ਅੱਖਾਂ ਵਿੱਚ ਤੇਜ਼ ਗੁੱਸਾ, ਮਾਸ ਚਬਾਉਂਦੇ ਹੋਏ ਜਲਾਲੁਦੀਨ ਖ਼ਿਲਜੀ ਦਾ ਜੱਲਾਦ ਵਰਗਾ ਦਿਖਣ ਵਾਲਾ...